Deiksė
Deiksė (sen. gr. δεῖξις = deixis 'nurodymas') – kalbotyroje yra žodis arba pasakymas, kuriuo bešnekant, atsižvelgiant į kontekstą, nurodomas tam tikras laikas (tada), vieta (čia) arba asmuo (tu). Deiksė vartojama visose žinomose natūraliosiose kalbose, ji glaudžiai susijusi su anafora ir kartais sunku abi atskirti. Taigi, deiksės sričiai priklauso: Šnekos akto dalyvių nurodymas (vaidmenų deiksė), išreiškiamas įvairiomis įvardžių rūšimis (aš, tu, mano, tavo) Nutolimo laipsnio nuo aptariamų objektų nurodymas, išreiškiamas parodomaisiais įvardžiais ir dalelytėmis (šis – anas, štai – antai) Laiko ir erdvės taško nurodymas (chronotopinė deiksė), išreiškiamas prieveiksmiais (čia, dabar). Su deikse susiję elementai ir kategorijos vadinami deiksiniais.